hy ru hy hy en fr en hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy en hy en hy en hy en hy en hy en hy en hy en hy en hy en hy en hy en hy hy hy hy en hy en hy en hy en hy en hy en hy en hy en hy en hy de en en en en en en en en en en en en en en en en en en en en en en en en en en hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Հաճախ տրվող հարցեր |Հարց բժշկին
Ընդունարան. 81 03, 88 44
Էխոսրտագրության և ֆունկցիոնալ ախտորոշման բաժին
Աղեստամոքսային և պարբերական հիվանդությունների կենտրոն
Ինտենսիվ թերապիայի և վերակենդանացման բաժանմունք
Պլաստիկ վերականգնողական և միկրովիրաբուժության բաժանմունք
Վնասվածքաբանության և օրթոպեդիայի բաժանմունք
Մանկական վնասվածքաբանության և օրթոպեդիայի բաժանմունք
ՔԿԱ և ՔԿԱ պլաստիկ վիրաբուժության բաժանմունք
Հելիկոբակտեր պիլորի (Helicobacter pylori). հարցազրույց գաստրոէնտերոլոգ Մարգարիտա Մարգարյանի հետ
Ի՞նչ վարակ է հելիկոբակտեր պիլորին:
Հելիկոբակտեր պիլորին գրամ բացասական միկրոբ է, ունի պարույրաձև տեսք և ապրում է ստամոքսաելքի շրջանում։
H. pylori-ն համարվում է աշխարհի ամենատարածված վարակը և առավել հաճախ հանդիպում է զարգացող երկրներում։
Հելիկոբակտեր պիլորին առաջին անգամ հետազոտել են Ավստրալացի գիտնականներ Ռոբին Ուորենը և Բարրի Մարշալը, ինչի համար նրանք 2005 թվականին արժանացել են Նոբելյան մրցանակի:
Ի՞նչ ախտաբանական վիճակներ են առաջանում հելիկոբակտերի առկայության դեպքում:
Այս մանրէն որոշ գործոնների առկայության պայմաններում կարող է առաջացնել ստամոքսի բորբոքում (գաստրիտ) և նպաստել ավելի լուրջ հիվանդությունների առաջացման: 95-98 % դեպքերում այն նպաստում է ստամոքսի և 12- մատնյա աղու խոցի առաջացմանը՝ ընդհուպ մինչև քաղցկեղի զարգացում։
Ինչպես գիտենք, մարդու ստամոքսն արտադրում է աղաթթու, և այդ թթվային միջավայրի ազդեցությամբ հայտնի մանրէների մեծ մասն արագ ոչնչանում է: Սակայն դա չի վերաբերում հելիկոբակտերին, որի համար հենց այդ միջավայրն է գերադասելի:
Helicobacter pylori-ն, հայտնվելով ստամոքսում, սկսում է արտազատել ուրեազա ֆերմենտը, որը գրգռում է ստամոքսի լորձաթաղանթը: Վերջինս՝ պաշտպանվելու համար, ավելացնում է աղաթթվի և պեպսինի արտադրությունը, արդյունքում հելիկոբակտերն իրեն զգում է, ինչպես ձուկը ջրում:
Ինչպե՞ս է փոխանցվում Helicobacter pylori-ն:
Հելիկոբակտերը փոխանցվում է ֆեկալ-օրալ ճանապարհով. օրինակ՝ համբուրվելիս, աղտոտված սննդի օգտագործման արդյունքում, վարակված մարդու հետ նույն սննդամթերքից, նույն խոհանոցային պարագաներից և սպասքից օգտվելիս, ջրի միջոցով։
Ի՞նչ ախտանշաններով է արտահայտվում:
Շատ հաճախ կարող է ընթանալ անախտանիշ և հայտնաբերվել պատահական հետազոտության ժամանակ:
Սակայն կարող է նաև դրսևորվել հետևյալ գանգատներով.
փքվածության կամ տհաճ զգացողություն էպիգաստրալ շրջանում, որը շատ հաճախ կարող է միակ գանգատը լինել,
հաճախակի գխտոց, բերանում թթվության կամ դառնության զգացում,
սրտխառնոց, փսխում, այրոցի զգացում` կրծոսկրի հետևում,
Ախտորոշման նպատակով իրականացվում են հետևյալ թեստերը և հետազոտությունները.
Արյան թեստ. արյան նմուշի լաբորատոր հետազոտությունը կարող է հայտնաբերել H. pylori վարակի նախկին կամ ներկա առկայության մասին վկայող տվյալներ (հակամարմիններ):
Շնչական թեստ. արտաշնչած օդի մեջ հայտնաբերվում է ակտիվ H. pylori վարակի առկայության վկայություն: Այս թեստի արդյունքները կարող են շեղվել, եթե օգտագործվում են ստամոքսի թթվայնությունը նվազեցնող դեղեր կամ հակաբիոտիկներ:
Կղանքի հետազոտություն. կղանքի նմուշի մեջ որոշվում է H. pylori մանրէի հետ կապված օտարածին սպիտակուցների՝ հակածինների (անտիգեն) առկայությունը: Ճշգրիտ տվյալներ ստանալու համար խորհուրդ է տրվում կղանքի թեստ անցկացնել ստամոքսի թթվայնությունը նվազեցնող դեղերի օգտագործումը դադարեցնելուց առնվազն երկու շաբաթ հետո:
Էնդոսկոպիկ թեստ. գաստրոսկոպիայի միջոցով ստամոքսի լորձաթաղանթից վերցվում է փոքր կտոր, որի մեջ ստուգվում է H. pylori մանրէի կամ դրա հակածնի առկայությունը:
Ի՞նչ սկզբունքներ և մոտեցումներ է ներառում հելիկոբակտեր պիլորիի բուժումը:
Բուժումն անցկացվում է համակցված: Քանի որ այդ վարակի դեպքում առկա է գաստրիտ, էրոզիա կամ խոց, բուժումը նշանակվում է և՛ վարակի, և՛ զարգացած ախտաբանության դեմ: Իրականացվում է հելիկոբակտեր պիլորի  վարակիէռադիկացիա. նշանակվում է անտիբիոտիկոթերապիա` եռաբաղադրիչ կամ քառաբաղադրիչ սխեմայով, նշանակվում են նաև պրոտոնային պոմպի հակապաշարիչներ, բիսմուտի պատրաստուկներ:
Բուժման տևողությունը 14 oր է: Բուժման ավարտից 4 շաբաթ անց անհրաժեշտ է կատարել H. pylori ստուգման թեստ:
Երևան, փող. Մարգարյան 6
Տեղեկատու. +374 10 318 190 (աշխատանքային ժամեր. 9:00 - 16:00)
Ընդունարան, շտապօգնություն. 81 03, 88 44 (շուրջօրյա)
Արմենիա ԲԿ / Armenia MC
© «Արմենիա» բժշկական կենտրոն 2022 - Բոլոր իրավունքները պաշտպանված են